amanoisuno/poet huggingface dataset:
塚上答太宗 慕容垂
我昔勝君昔，君今勝我今。榮華各異代，何用苦追尋。
遺畫工詩 釋明解
握手不能別，撫膺聊自傷。痛矣時陰短，悲哉泉路長。松林驚野吹，荒隧落寒霜。言離何以贈，留心內典章。
夜吟 巴峽鬼
秋徑填黃葉，寒摧露草根。猿聲一叫斷，客淚數重痕。
愧謝詩 河湄鬼
我本邯鄲士，祇役死河湄。不得家人哭，勞君行路悲。
擲裴武公詩 介胄鬼
屢策羸驂曆亂峋，叢嵐映日晝如曛。長橋駕險浮天漢，廢興盡系前生數，休衒英雄勇冠軍。
死後詩 李叔霽
忽作無期別，沈冥恨有餘。長安雖不遠，無信可傳書。
洋州館夜吟 竇裕
門依楚水岸，身寄洋州館。望月獨相思，塵襟淚痕滿。
獻元載 書生
城東城西舊居處，城裏飛花亂如絮。海燕銜泥欲下來，屋裏無人卻飛去。
詩二首 虎丘石壁鬼
高松多悲風，蕭蕭清且哀。南山接幽壟，幽壟空崔嵬。白日徒昭昭，不照長夜台。雖知生者樂，魂魄安能回。況複念所親，慟哭心肝摧。慟哭更何言，哀哉複哀哉。神仙不可學，形化空遊魂。白日非我朝，青松為我門。雖複隔幽顯，猶知念子孫。何以遣悲惋，萬物歸其根。寄語世上人，莫厭臨芳尊。莊生問枯骨，三樂成虛言。
祭後見石上詩 虎丘石壁鬼
幽明雖異路，平昔忝攻文。欲知潛昧處，山北兩孤墳。
詠浮雲 陸憑
虛虛複空空，瞬息天地中。假合成此像，吾亦非吾躬。
呈李續 韓弇
我有敵國讎，無人可為雪。每至秦隴頭，遊魂自嗚咽。
和崔侍禦 尉佗
千歲荒台隳路隅，一煩太守重椒塗。感君拂拭意何極，贈爾美婦與明珠。
贈竇丞 劉溉
冥路杳杳人不知，不用苦說使人悲。喜得逢君傳家信，後會茫茫何處期。
敘幽冤 鄭瓊羅
痛填心兮不能語，寸斷腸兮訴何處。春生萬物妾不生，更恨香魂不相遇。
過台城感舊 沈青箱
六代舊山川，興亡幾百年。繁華今寂寞，朝市昔喧闐。夜月琉璃水，春風卵色天。傷時與懷古，垂淚國門前。
詩 襄陽舉人
流水涓涓芹努芽，織烏西飛客還家。荒村無人作寒食，殯宮空對棠梨花。
踏歌 河中鬼
河水流溷溷，山頭種蕎麥。兩個胡孫門底來，
題少陵別墅 蕭微
新構茅齋野澗東，松楸交影足悲風。人間歲月如流水，何事頻行此路中。
夢張垂贈詩 張省躬
戚戚複戚戚，秋堂百年色。而我獨茫茫，荒郊遇寒食。
秋月聯句 商山三丈夫
秋月圓如鏡，——王步兵秋風利似刀。——蕭中郎秋雲輕比絮，——梁璟秋草細如毛。——諸葛長史
天明聯句 不詳
幽樹高高影，——蕭中郎山花寂寂香。——王步兵山天遙歷歷，——諸葛長史山水急湯湯。——梁璟
贈張珽 鄭適
昔為吟風嘯月人，今為吟風嘯月身。塚壞路邊吟嘯罷，安知今日又勞神。
西軒詩 甘露寺鬼
趙壹能為賦，鄒陽解獻書。可惜西江水，不救轍中魚。偉哉橫海鱗，壯矣垂天翼。一旦失風水，翻為螻蟻食。功遂侔昔人，保退無智力。既涉太行險，茲路信難陟。握裏龍蛇紙上鸞，逡巡千幅不將難。顧雲已往羅隱耄，更有何人逞筆端。
降巫詩 邵謁
青山山下少年郎，失意當時別故鄉。惆悵不堪回首望，隔溪遙見舊書堂。
贈雷殿直 石恪
衡陽去此正三年，一路程途甚坦然。深邃門牆三楚外，公退只應無別事，朱陵後洞看神仙。
吟 富春沙際鬼
陊江三十年，潮打形骸朽。家人都不知，何處奠杯酒。
又吟 富春沙際鬼
莫問我姓名，向君言亦空。潮生沙骨冷，魂魄悲秋風。
獻高駢 趙z7
我昔勝君昔，君今勝我今。人生一世事，何用苦相侵。